**Շեյխ Ահմադ Իսմայիլ Յասին** (արաբ․՝ الشيخ أحمد اسماعيل ياسين‎‎, հունիսի 28, 1936(1936-06-28), Al-Jura, Jerusalem, Պաղեստին - մարտի 22, 2004(2004-03-22), Գազա, Պաղեստին), պաղեստինցի քաղաքական գործիչ, Համաս պաղեստինյան իսլամիստական կուսակցության համահիմնադիր, եղել է կազմակերպության հոգևոր առաջնորդ։

Կենսագրություն
--------------

Ահմադ Յասինի ծննդյան տարեթիվը հստակ հայտնի չէ․ Պաղեստինի անձնագրի վարչության համաձայն Ահմադ Յասինը ծնվել է 1929 թվականին, սակայն ինքը՝ Ահմադը, իր ծննդյան տարեթիվը նշել է 1938 թվականը։ Յասինը ծնվել է Պաղեստինի Աշկելոնի մերձակայքում գտնվող Ջուրա գյուղում։ 1948-1949 թվականների Արաբա-իսրայելական պատերազմից հետո նրանց գյուղն ավերվել է, ինչի պատճառով նրա ընտանիքը տեղափոխվել է Ղազա քաղաք։

Յասինը պատանեկության տարիներին մարմնամարզությամբ զբաղվելիս վիրավորվել է և դարձել հաշմանդամ․ նա կորցնել է քայլելու ունակությունը։ 1972 թվականին անդամակցել է «Մուսուլման եղբայրներ» միջազգային կրոնաքաղաքական կազմակերպությանը։ Դպրոցը թողնելուց հետո մոտ մեկ տարի սովորել է Կահիրեի Այն Շամսի իսլամական համալսարանում, որտեղ ուսումնասիրել է իսլամական աստվածաբանություն և անգլիական գրականություն, որից հետո մինչև 1984 թվականը դասավանդել է Կահիրեի դպրոցում։ 1960 թվականին նա ամուսնացել է Հալիմայի հետ, ունեցել է 11 երեխա։

1973 թվականին Յասինը Ղազայում հիմնել է «Սոցիալական ծրագրերի համակարգման իսլամական կենտրոնը»։ 1980-ականների սկզբին նա ստեղծել է «Մոջահեդների փառքը» կազմակերպությունը։ Այդ ընթացքում նա սկսել է նախապատրաստել զինված գործողություններ։ Իսրայելի իշխանությունների կողմից 1984 թվականին Յասինը ձերբակալվել է և դատապարտվել 13 տարվա ազատազրկմա։ Նրան մեղադրել են հակապետական գործունեության և անօրինական զենքեր պահելու համար։ 1985 թվականի մայիսի 21-ին Շիմոն Պերեսի և Ահմադ Ջիբրիլի կազմակեպած բանտարկյալներ փոխանակման ժամանակ Յասինն ազատ է արձակվել։

1987 թվականին Պաղեստինի ինթիֆադայի ժամանակ Յասինը մյուս «Մուսուլման եղբայրներ» կազմակերպության անդամների հետ ստեղծել է Համասս շարժումը և դարձել շարժման գլխավոր գաղափարախոսը։ Յասինը կազմակերպության ղեկավարությունը կոչ է արել բոլոր իսրայելցիներին դիտարկել որպես զավթիչներ և ոչնչացնել Իսրայելը։

1989 թվականին տեսողությունը կիսով չափ կորցրած Յասինը նորից ձերբակալվել է։ «Իսրայելական կառավարության հետ համագործակցող» պաղեստինցիների սպանությանը մասնակցելու և իսրայելցի զինվորների դեմ մահափորձ կազմակերպելու համար 1991 թվականին Յասինը դատապարտվել է ցմահ ազատազրկման։

1997 թվականին իսրայելցիները Հորդանանի տարածքում Խալեդ Մաշաալին սպանելու համար ձեռնարկել են գաղտնի գործողություն, սակայն գործողությունը ձախողվել է և իսրայելական գործակալները ձերբակալվել են։ Սկանդալը շտկելու դիմաց իսրայելցիները ազատ արձակել Յասինին։ Հուլիսին շեյխին արտաքսել են Հորդանան, որտեղից էլ նա մեկնել է Պաղեստինի ինքնավարության տարածք։

2000 թվականի հոկտեմբերին մոսկովյան «Վրեմյա նովոստեյ» թերթին տված հարցազրույցում շեյխ Յասինը Չեչնիայում կռվող մուսուլմաններին կոչ է արել կռվել Ռուսաստանի դեմ, անվանելով ռուսներին զավթիչներ։

2003 թվականիn իսրայելցիների կողմից մահափորձ կատարեց Յասինը մահափորձի է ենթարկվել Համասի միք քանի առաջնորդների հետ, սակայն վիրահատության արդյունքում ողջ է մնացել։

Մահ
---

2004 թվականի մարտի 22-ին Գազայի հատվածում մզկիթից անվասայլակով դուրս գալուց Յասինի ուղղությամբ կրակել են իսրայելական ուղղաթիռից, ինչի արդյունքում նա մահացել է։ Նրա հետ մահացել է ևս երեք մարդ, տասը վիրավորվել։

Ծանոթագրություններ
------------------

1. 1 2  Encyclopædia Britannica
2. ↑  РОЛЬ ДВИЖЕНИЯ ХАМАС В СОЗДАНИИ ПАЛЕСТИНСКОГО ГОСУДАРСТВА: ИДЕОЛОГИЯ И ПРАКТИКА
3. ↑  Время новостей: N°147, 16 октября 2000
4. ↑  "В Газе убит ракетой основатель «Хамас» — незрячий и парализованный шейх А.Ясин". Արխիվացված է the original 2013 թ․ հոկտեմբերի 29-ին. Retrieved 2009 թ․ հունվարի 13.

Արտաքին հղումներ
----------------

* «IDF strike kills Hamas leader Ahmed Yassin» (Israeli MFA)
* «Hamas leader Ahmed Yassin killed in Israeli airstrike» Archived 2007-11-01 at the Wayback Machine.
* Interactive Guide: Sheikh Yassin assassination — The Guardian
* Profiles of Yassin
* BBC Obituary
* David Hirst Obituary // Sheikh Ahmed Yassin Guardian, 23 March 2004
* Ahmed Yassin, leader of Hamas terrorist organization Archived 2007-11-01 at the Wayback Machine.
* Ahmed Yassin’s Life and Death, from Al-Jazeera
* UN Response
* U.S. vetoes a UN resolution condemning Israel for killing
* Miscellaneous
* Collection of cartoons about Yassin assassination (Daryl Cagle's cartoonists index)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Բառարաններ և հանրագիտարաններ | Մեծ կատալոնական · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14515305j · EGAXA: vtls001504017 · GND: 119049244 · GTAA: 172103 · ISNI: 0000000115738989 · LCCN: n89239747 · NTA: 262595648 · VIAF: 70527209 · WorldCat VIAF: 70527209 |

 |

 |